**Forskerforbundets lokallag**

**Universitetet i Stavanger – FF/UiS**

**Årsmelding for perioden 1.feb 2018 – 31.jan 2019**

**Ny omorganisering av UiS og overgang fra fire til syv fakultet**

Etter FFs styremøte den 10 august 2017 konstituerte FF/UiS seg etter den nye malen for UiS, som skulle være i full drift fra 1.januar 2018.

På årsmøtet i FF den 19.mars 2018 ble det valgt leder og nestleder for en periode på to år.

Åge Hultgren, leder. Valgt fram til 1.august 2020

Lise Karin Meling, nestleder. Valgt fram til 1.august 2020

Ved fakultetene har følgende personer vært tillitsvalgte:

UH-fakultetet, Shaher Ahmmad Ibrahim Shalfawi med Aud Toril Meland som vara

AM-fakultetet, Barbro Irene Dahl med Trond Meling som vara

SV-fakultetet, Kai Victor Hansen

TN-fakultetet, Tomasz Wiktorski med Chunming Rong som vara

HH-fakultetet, Ragnar Tveterås med Kristoffer W. Eriksen som vara

UK-fakultetet, Lise Karin Meling, med Leith Symington/Tor Ytredal som vara

HV-fakultetet, Kristin Hjorthaug Urstad med Espen Olsen som vara

Teknisk –administrative, Arnljot Corneliussen med Celine Ursula Nygaard som vara

**Styremøter**

Styret har hatt 3 møter i perioden og behandlet 32 saker. I tillegg har det vært mange drøftinger mellom styrets medlemmer, drøftinger mellom leder og nestleder og drøftinger mellom medlemmer og fakultetstillitsvalgte.

**Medlemmer**

Vi er 380 medlemmer og 48 pensjonistmedlemmer. UNIO er vår paraplyorganisasjon, der vi samarbeider med Utdanningsforbundet, Sykepleierforbundet, Akademikerforbundet og Bibliotekforbundet. I det daglige virke har lokallagsleder Åge Hultgren ansvar for å fremme saker til ca.550 organiserte arbeidstakere gjennom UNIO og Forskerforbundet. Forskerforbundet og UNIO er den klart største arbeidstakerorganisasjonen ved UiS.

**Medlemmer i ulike verv**

Forskerforbundets medlemmer er i ulike posisjoner, stillinger og verv, på både lokalt og nasjonalt nivå. Ved UiS sitter medlemmene i instituttråd, fakultetsstyre og institusjonsstyre på topp nivå. I tillegg har mange verv som verneombud.

Som kjent har styret ved UiS lagt ned instituttstyrene, og erstattet dem med råd. Imidlertid er fakultetsstyrene beholdt.

UiS har to nivå etter Hovedavtalen. Alle fakultetstillitsvalgte sitter i det fakultetsstyrte HA-utvalget.

Hovedverneombud, Jon Bjelland, er valgt etter tilrådning fra alle Hovedorganisasjonene.

Ivar Austvoll sitter i det sentrale valgstyret for UiS.

Sekretær i FF ved UiS, Arnljot Corneliussen, har ivaretatt alle datalister over medlemmer som eventuelt kan bli tatt ut i streik i UNIO – stat, her i Rogaland.

Arnljot Corneliussen møter på årsmøte for FFTA (Forskerforbundets forening for teknisk/administrativt personale)

Åge Hultgren møter fast i alle møter med universitetsdirektøren/personaldirektøren som er styrt etter Hovedavtalen i staten. I tillegg sitter han i Arbeidsmiljøutvalget. Hultgren er medlem av Landsrådet av Forskerforbundet.

Bisitter for Forskerforbundet i det sentrale HA-utvalget er Lise Karin Meling

**Medlemmer i tilsettingsutvalg/ansettelse -og innstillingsutvalg**

Det er naturlig at de som sitter i styret i FF ved UiS blir ”pålagt” å sitte i flere utvalg enn andre medlemmer i lokallaget, bl.a. som ansattrepresentant i ulike tilsettings -og innstillingsutvalg. Oppnevningene skjer alltid i samråd med de andre fagforeningene, og de som endelig utnevnes skal etter loven representere alle ansatte, ikke bare sin egen organisasjon. Dette er et tidskrevende arbeid, og det har ikke vært mulig å få fremforhandlet en ny sentral avtale ved UiS for dette merarbeidet. Nå skal ressursen tas fra fakultetet eller instituttet, og det fører ofte til gratisarbeid eller ikke utført arbeid. Arbeidsgiver har selvsagt ansvar for denne situasjonen.

**Aktiviteter/arrangement/sentrale saker**

Styret i FF/UiS har hatt mange saker til intern drøfting, men det er fortsatt ny organisering, økonomi, lokale lønnsforhandlinger, tilsettinger, midlertidighet og arbeidsmiljø som har tatt mest energi og tid. Med andre ord dreier sakene seg om medlemmenes lønns- og arbeidsforhold.

**FF/UiS har arrangert flere OU-kurs for medlemmene og styret**

FF/UiS har arrangert 5 kurs for medlemmene og styret i 2018. Det ble bevilget 421.000 kroner fra det sentrale OU-fondet til disse kursene.

**Prosjekter**

Prosjekt IKT og 2.3.3 og 2.3.4-søknader. I 2014 var det første året da medlemmer brukte elektronisk kravskjema ved 2.3.3-kravene. Både vitenskapelige og administrativt ansatte brukte Survey Xact i 2017 og 2018. Forskerforbundet sentralt vil senere ta stilling til om systemet bør/kan tas i bruk som et fellessystem i Forskerforbundet, på tilsvarende måte som ble gjort i forbindelse med utvikling av konfliktberedskapssystemet.

**Lønn**

Det primære arbeid for en fagforening er selvsagt å arbeide for bedring av lønn og arbeidsforhold.

Vår lønn reguleres som regel gjennom tre ulike prosesser;

* Hovedoppgjør 1.mai 2018, der alle fikk en lønnsvekst på 1,25%
* Sentrale justeringer. Noen små grupper fikk justering
* I år var det i tillegg lokale lønnsforhandlinger. For UNIO, LO og YS var potten på 13.5 millioner - en historisk stor pott.

De lokale forhandlinger var vanskelige og kompliserte i 2016, 2017og 2018. Det var det sentrale ledd i staten ved KMD, som skapte grunnlaget for disse uklarheter. Det ble opprettet en lønnstabell for Akademikerne og en tabell for de tre andre hovedsammenslutningene; LO, YS og UNIO. Ved UiS kom vi i mål med forhandlingene også i 2018. Hovedmålet var at flest mulig av medlemmene skulle beholde en positiv reallønnsutvikling. Det ble sendt ut et eget skriv til medlemmene etter forhandlingene. Forhandlingsutvalget bestod av Hultgren, Meling, Shalfawi og Corneliussen.

**Nytt arbeidsprogram og nye utfordringer**

Det vil i år bli lagt inn et eget notat til årsmøtet, der medlemmene får gi sin tilslutning til et endelig og revidert arbeidsprogram.

**Avslutning**

Styret i Forskerforbundet har fungert meget godt, og det har vært enighet og enstemmighet i nærmest alle saker. Hovedutfordringen er rekruttering til vervene som tillitsvalgt. En god start er ofte å delta på et innføringsseminar for tillitsvalgte. Dette blir arrangert årlig av vår sentrale organisasjon, og har et meget godt omdømme. Kurset er selvsagt gratis, og gir kompetanse på mange områder i vår sektor.

Noen styremedlemmer har gjort en uvurderlig stor innsats når det gjelder forarbeidet til de lokale forhandlingene.

Langelandsaken har blitt håndtert av Forskerforbundets sentrale juridiske enhet i Oslo.

Lokallagets økonomi og økonomistyring er stabil og god.

Stavanger, februar 2019

På vegne av lokallaget og styret i Forskerforbundet ved UiS

Åge Hultgren

Lokallagsleder